ai4bharat/Pralekha huggingface dataset:
குடியரசுத் துணைத் தலைவர் செயலகம்
பொதுமக்கள் மற்றும் அரசு துறையினரிடையே மஞ்சள்காமாலை நோய் குறித்த விழிப்புணர்வை அதிகரிக்க வேண்டியதன் அவசியம் குறித்து குடியரசுத் துணைத்தலைவர் வலியுறுத்தல்
பொதுமக்கள் மற்றும் அரசு துறையினரிடையே மஞ்சள்காமாலை நோய் குறித்த விழிப்புணர்வை அதிகரிக்க வேண்டியதன் அவசியம் குறித்து குடியரசுத் துணைத்தலைவர் திரு வெங்கையா நாயுடு வலியுறுத்தியுள்ளார். அரசு துறையினர் மற்றும் மக்கள் பிரதிநிதிகள் தவிர்க்கக்கூடிய மஞ்சள்காமாலை நோய் குறித்து தங்கள் தொகுதிகளில் விழிப்புணர்வு ஏற்படுத்த வேண்டும் என்று அவர் கூறியுள்ளார்.
உலக மஞ்சள்காமாலை நோய் தினத்தையொட்டி, நாடாளுமன்ற வளாகத்தில் நடைபெற்ற நாடாளுமன்ற உறுப்பினர்களுக்கான விழிப்புணர்வு கூட்டத்தில் முக்கிய உரையாற்றி அவர், தூய்மை பாரத இயக்கம் மற்றும் காசநோய் இல்லா இந்தியா இயக்கம் என்ற வழியில், 2030ம் ஆண்டுக்குள், மஞ்சள்காமாலை நோயை ஒழிக்கவேண்டும் என்ற நோக்கில், அதனை மக்கள் இயக்கமாக நடத்தவேண்டும் என்று அறிக்கை விடுத்தார்.
மஞ்சள்காமாலை நோய் குறித்த விழிப்புணர்வு இயக்கத்தை உள்ளூர் மக்கள் புரிந்துகொள்ளும் வகையில், அவர்களது மொழியிலேயே நடத்த வேண்டும் என்று மக்கள் பிரதிநிதிகளை திரு வெங்கைய்யா நாயுடு அறிவுறுத்தினார்.
உலகில் அனைத்து துறைகளிலும், இந்தியா வலிமை மிக்க நாடாக மாறிவரும் நிலையில், ஆரோக்கியமான மற்றும் மகிழ்ச்சியான நாடாக இந்தியாவை மாற்றுவது முக்கியம் என்று திரு வெங்கைய்யா நாயுடு தெரிவித்தார்.
மேலும் விவரங்களுக்கு இந்தஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1845752
(Visitor Counter : 115
மத்திய அமைச்சரவை
கால்நடை பராமரிப்பு, பால் பொருட்கள் மற்றும் மீன் வளத்துறையில் ஒத்துழைப்புக்காக இங்கிலாந்து மற்றும் வடக்கு அயர்லாந்துடன் செய்து கொண்ட புரிந்துணர்வு ஒப்பந்தம் பற்றி அமைச்சரவை கூட்டத்தில் விவரிக்கப்பட்டது
பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் இங்கிலாந்து மற்றும் வடக்கு அயர்லாந்து ஆகிய நாடுகளுடன் கால்நடை பராமரிப்பு, பால் பொருட்கள் மற்றும் மீன்வளத் துறை ஆகியவற்றில் ஒத்துழைப்புக்காக செய்து கொள்ளப்பட்ட புரிந்துணர்வு ஒப்பந்தம் குறித்து விவரிக்கப்பட்டது. இந்த புரிந்துணர்வு ஒப்பதம் 17.04.2018 அன்று கையெழுத்தானது.
இந்தியக் கால்நடைகள் மற்றும் மீன்வளத்தின் உற்பத்தி மற்றும் உற்பத்தி திறனை அதிகரிக்கச் செய்வதற்காக கால்நடை பராமரிப்பு, பால் பொருட்கள் மற்றும் மீன்வளத்துறை ஆகியவற்றில் இருதரப்பு ஒத்துழைப்பை மேம்படுத்துவது இந்த புரிந்துணர்வு ஒப்பந்தத்தின் நோக்கமாகும்.
தாக்கம்:
உள்நாட்டு நுகர்வு மற்றும் ஏற்றுமதிக்கான பால் பொருட்கள், மீன்கள் மற்றும் கால் நடை பொருட்களை விரிவுபடுத்தும் நோக்கத்துடன் கால்நடைகளின் ஆரோக்கியம், கால்நடைகள் வளர்ச்சி மற்றும் மீன்களின் வளம் ஆகியவற்றை இந்த கூட்டணி மேம்படுத்தும் என எதிர்பார்க்கப்படுகிறது. கால்நடை பராமரிப்பு, மீன் வளம் மற்றும் பால் பொருட்கள் ஆகியவற்றில் கீழே குறிப்பிட்டதன் மூலம் ஆலோசனை மற்றும் ஒத்துழைப்பை இந்தப் புரிந்துணர்வு ஒப்பந்தம் மேம்படுத்தும்:
கால்நடை பராமரிப்பு, மீன் வளம் மற்றும் அவை தொடர்பான விஷயங்களில் பரஸ்பர கவலை மற்றும் ஆர்வம் கொண்ட விஷயங்கள்
கால்நடை ஆரோக்கியம் மற்றும் பராமரிப்பு, வளர்ப்பு, பால் பொருட்கள் மற்றும் மீன்வளம் ஆகியவற்றில் ஒத்துழைப்பு
ஊட்டச்சத்து உண்வு மற்றும் தீவன செறிவூட்ட நிர்வாகம் மற்றும் நுணுக்கம் மற்றும் அவற்றை பற்றாக்குறை இடங்களுக்கு அதிக அளவில் கொண்டு சென்று அதன் மூலம் அதிக உற்பத்தியை ஈட்டுவது
கால்நடைகள், விலங்குகள் பராமரிப்பு மற்றும் விலங்கு பொருட்கள் வர்த்தகம் தொடர்பான விவகாரங்களில் துப்புரவு
உயர் தொழில்நுட்ப தீவன மர இனங்கள் நாற்றங்கால்களை தீவனப் பயிர்களுடன் உருவாக்குவது, வறட்சியான பகுதிகளில் மண் ஈரத்தன்மை உள்ளிட்ட ஒருங்கிணைந்த பண்ணை முறையின் கீழ் தீவன மர இனங்களை நடுவதற்காக வேளாண் வன மேம்பாடு,
பரஸ்பரம் ஒப்புக்கொள்ளப்பட்ட பகுதிகளில் அறிவியல் ரீதியான பணியாளர்கள் ஆய்வுப் பயணம்/பயிற்சிக்காக பரிமாற்றம்
தகவல் மற்றும் தொடர்பு தொழில்நுட்பம் உள்ளிட்ட புதுமையான வேளாண்மை விரிவாக்க அணுகுமுறைக்கு கூட்டு ஆராய்ச்சிக்கான கூட்டணி
இணைந்த ஆர்வம் கொண்ட இதர விஷயங்கள்
ஒவ்வொரு தரப்பிலும் பிரதிநிதிகள் கொண்ட கூட்டு பணிக்குழு உருவாக்கப்பட்டு கூட்டு நிகழ்ச்சிகளை உருவாக்கவும் ஒத்துழைப்பு மற்றும் ஆலோசனை செய்யப்படும்.
பின்னணி:
வேளாண் மற்றும் விவசாயிகள் நல்வாழ்வு அமைச்சகத்தின் கால்நடை பராமரிப்பு, பால் பொருட்கள் மற்றும் மீன்வளத்துறை, இங்கிலாந்து மற்றும் வடக்கு அயர்லாந்தின் சுற்றுச்சூழல், உணவு மற்றும் ஊரக விவகாரங்கள் துறை கடந்த 2018 ஏப்ரலில் இந்த புரிந்துணர்வு ஒப்பந்தத்தில் கையொப்பமிட்டன. கால்நடை பராமரிப்பு, பால் பொருட்கள் மற்றும் மீன் வளத் துறையில் ஒத்துழைப்புக்காக இந்த புரிந்துணர்வு ஒப்பந்தம் செய்து கொள்ளப்பட்டது.
நிதி அமைச்சகம்
1962 ஆம் ஆண்டின் வருமானவரி விதிமுறையில் மேற்கொள்ளப்படும் 11யுஏபி புதிய விதி பற்றிய வரைவு அறிவிக்கைக்கு மத்திய நேரடி வரிகள் வாரியம் ஆலோசனைகளை வரவேற்கிறது
1961 வருமானவரிச் சட்டத்தின் 28-வது பிரிவில் 2018 நிதிச் சட்டம் ஒரு பிரிவை இடைச்செருகலாக இணைத்துள்ளது. மூலதனச் சொத்தில் இருந்து பெறப்படும் ஆதாயத்தை மாற்றவும், அதை வணிக வருமானமாகக் கருதி வரிவிதிக்கவும் இந்தத் திருத்தம் வகை செய்யும். மாற்றம் செய்யப்படும் தேதியில் சரக்கின் நியாயமான சந்தை மதிப்பு அல்லது அதன் முழு மதிப்பைக் கருத்தில் கொண்டு வரையறுக்க இது வகை செய்கிறது. சரக்கின் நியாயமான சந்தைமதிப்பைத் தீர்மானிக்கும் வகையில் விதிகள் வகுக்கப்பட உள்ளன.
சரக்கின் நியாயமான சந்தை மதிப்பைத் தீர்மானிப்பதைக் கருத்தில் கொண்டு 1962 ஆம் ஆண்டில் வருமானவரிச் சட்டத்தில் 11 யுஏபி என்ற புதிய விதிமுறையைச் சேர்க்க உத்தேசிக்கப்பட்டுள்ளது. இதன் மூலம் சந்தைமதிப்பை மூலதனச் சொத்தாக மாற்றவோ பராமரிக்கவோ முடியும்.
இது தொடர்பாக விரிவான ஆலோசனைக்குப் பின்னர், 1962 ஆம் ஆண்டில் வருமானவரி விதிகளில் திருத்தம் செய்யும் வகையிலான வரைவு அறிவிக்கை www.incometaxindia.gov.in என்ற வலைதளத்தில் பதிவேற்றப்பட்டுள்ளது. சம்பந்தப்பட்டவர்கள் வரைவு அறிவிக்கை பற்றிய தங்களது ஆலோசனைகள் மற்றும் கருத்துக்களை 14.05.2018 ஆம் தேதிக்குள் dirtpl2[at]nic[dot]in என்ற மின்னஞ்சலில் தெரிவிக்கவும்.
(Visitor Counter : 109
பிரதமர் அலுவலகம்
2022 ஆசிய விளையாட்டுப் போட்டியில் ஆடவர் ஈட்டி எறிதல் போட்டியில் கிஷோர் ஜெனா வெள்ளிப் பதக்கம் வென்றதை பிரதமர் கொண்டாடினார்
ஹாங்சோவில் நடைபெற்ற 2022 ஆசிய விளையாட்டுப் போட்டிகளில் ஆடவர் ஈட்டி எறிதல் பிரிவில் வெள்ளிப் பதக்கம் வென்ற கிஷோர் ஜெனாவுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது குறித்து சமூக வலைதள எக்ஸ் பதிவில் பிரதமர் கூறியிருப்பதாவது:
"ஆசிய விளையாட்டுப் போட்டிகளில் ஆடவர் ஈட்டி எறிதலில் நம்முடைய சாதனைகள் குறிப்பிடத்தக்கவை. வெள்ளிப்பதக்கம் இந்தியாவுக்கு கிடைக்கிறது. இப்போட்டியில் வெள்ளிப் பதக்கம் வென்ற கிஷோர் ஜெனாவுக்கு வாழ்த்துக்கள். இந்த வெற்றியை தேசம் போற்றுகிறது.
மனித வள மேம்பாட்டு அமைச்சகம்
ஷாங்காய் ஒத்துழைப்பு அமைப்பின் உச்சிமாநாடு 2022-23 நடைபெறும் தருணத்தில் இளம் எழுத்தாளர்கள் மாநாட்டிற்கு கல்வி அமைச்சகம் ஏற்பாடு செய்துள்ளது
ஷாங்காய் ஒத்துழைப்பு அமைப்பின் தற்போதைய தலைமைத்துவத்தைக் கொண்டுள்ள இந்திய வெளியறவு அமைச்சகத்தால் வரையப்பட்ட நிகழ்வுகளின் ஒரு பகுதியாக 2023-ஏப்ரல் 12,13 ஆகிய தேதிகளில் இளம் எழுத்தாளர்கள் மாநாட்டை இந்தியா நடத்தவுள்ளது.
இந்த நிகழ்வுகளின் அமலாக்க முகமையான, கல்வி அமைச்சகத்தின் கீழ் செயல்படுகின்ற, தன்னாட்சி அமைப்பான தேசிய புத்தக நிறுவனத்துடன் இணைந்து இளம் எழுத்தாளர்கள் மாநாட்டை மத்திய கல்வி அமைச்சகம் நடத்தவுள்ளது.
ஷாங்காய் ஒத்துழைப்பு அமைப்பின் உறுப்பு நாடுகளுக்கிடையே நாகரீகம் குறித்த உரையாடல்- இளம் எழுத்தாளர்களின் கண்ணோட்டத்தில் இருந்து என்பது இந்த மாநாட்டின் மையப்பொருளாகும். வரலாறு, தத்துவம், பொருளாதாரம், சமயம், கலாச்சாரம், இலக்கியம், அறிவியல், மருந்து ஆகியவை துணைப் பொருட்களாக இருக்கும்.
நவீன கல்வி, பயிற்சி மற்றும் இளைஞர்களுக்கான நவீனப் பயிற்சி, தொழில் முனைவோர் செயல்பாடுகளில் விரிவான ஈடுபாடு, புதுமைத் திட்டங்கள் போன்றவற்றுக்கான பாதைகளை கண்டறிய செயல் ஊக்கம் உள்ள தளங்களை இந்த இரண்டு நாள் மாநாடு ஏற்படுத்தும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தில்லி மத்திய வழித்தட பகுதிக்கான பூமி பூஜை தொடக்கம்
தில்லியில் உள்ள மத்திய வழித்தடப் பகுதி மேம்பாட்டுக்கான  பூமி பூஜையை, மத்திய வீட்டு வசதி மற்றும் நகர்ப்புற விவாகரத்துறை இணையமைச்சர் திரு ஹர்தீப் சிங் பூரி, புதுதில்லி இந்தியா கேட் பகுதியில் இன்று தொடங்கி வைத்தார். இந்த விழாவுடன் தில்லி மத்திய வழித்தட மேம்பாட்டுப் பணிகள் தொடங்குகின்றன. வடக்கு மற்றும் தெற்கு பிளாக் பகுதியிலிருந்து ராஜ பாதையை உள்ளடக்கிய இந்தியா கேட் வரை மற்றும் அதனையொட்டியுள்ள புல்வெளிகள், வாய்கால்கள், மரங்கள், விஜய் சவுக் மற்றும் இந்தியா கேட் பிளாசா வரை 3 கி.மீ நீள பகுதி மேம்படுத்தப்படுகிறது. ஆங்கிலேயர் ஆட்சி காலத்தில், வைஸ்ராய் இல்லம் வரை, இது மிகப் பெரிய ஊர்வலப் பாதையாக இருக்கும் வகையில் வடிமைக்கப்பட்டது. இந்த மத்திய வழித்தட பகுதியை புதுப்பொலிவுடன் மேம்படுத்த மத்திய அரசு முடிவு செய்தது. இதை புதிய இந்தியாவுக்கு ஏற்ற அடையாளமாக மாற்றுவதுதான் இத்திட்டத்தின் நோக்கம். இப்பகுதியை ரூ.608 கோடி செலவில் மேம்படுத்த மத்திய அரசு கடந்தாண்டு நவம்பர் 10-ம் தேதி ஒப்புதல் அளித்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695064
சமூக நிதி மற்றும் அதிகாரமளித்தல் அமைச்சகம்
மத்திய பட்டியலில் உள்ள இதர பிற்படுத்தப்பட்ட வகுப்பினருக்குள் துணை வகைமை குறித்த பிரச்சனையை ஆய்வு செய்வதற்கு அரசியல் சட்டத்தின் 340-வது பிரிவின் கீழ் அமைக்கப்பட்ட ஆணையத்தின் பதவிக்காலத்தை நீடிக்க மத்திய அமைச்சரவை ஒப்புதல் அளித்துள்ளது
மத்திய பட்டியலில் உள்ள இதர பிற்படுத்தப்பட்ட வகுப்பினருக்குள் துணை வகைமை குறித்த பிரச்சனையை ஆய்வு செய்வதற்கு அரசியல் சட்டத்தின் 340-வது பிரிவின் கீழ் அமைக்கப்பட்ட ஆணையத்தின் பதவிக்காலத்தை 6 மாதங்களுக்கு அதாவது 31.07.2020 வரை நீடிக்க பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
இந்த ஆணையத்தின் தற்போதுள்ள விசாரணை வரம்புகளில் கூடுதலாக கீழ்க்காணும் விசாரணை வரம்பை சேர்க்கவும் அமைச்சரவை ஒப்புதல் அளித்துள்ளது.
“iv. இதர பிற்படுத்தப்பட்ட வகுப்பினரின் மத்திய பட்டியலில் உள்ள புதிய இணைப்புகளை ஆய்வு செய்வது மற்றும் திரும்ப இடம் பெறுதல், தெளிவின்மை, குறைபாடுகள், எழுத்து அல்லது படியெடுத்தலில் தவறுகள் இருந்தால் திருத்துவதற்குப் பரிந்துரைப்பது”.
பயன்:
சமூக ரீதியாகவும், பொருளாதார ரீதியாகவும் பிற்படுத்தப்பட்ட வகுப்பினராக மத்தியப் பட்டியலில் சேர்க்கப்பட்டு ஆனால் இதர பிற்படுத்தப்பட்ட வகுப்பினருக்கான தற்போதுள்ள இடஒதுக்கீட்டின்படி மத்திய அரசுப் பணிகளிலும், மத்திய அரசின் கல்வி நிறுவனங்களின் சேர்க்கையிலும் பயன்பெற இயலாதவர்கள் இதன் மூலம் பயன் பெறுவார்கள்.
பின்னணி:
அரசியல் சட்டத்தின் 340-வது பிரிவின்படி குடியரசுத் தலைவர் ஒப்புதல் பெறப்பட்டு இந்த ஆணையம் 2017 அக்டோபர் 2 அன்று அமைக்கப்பட்டது. ஓய்வு பெற்ற நீதிபதி திருமதி. ஜி.ரோகிணி தலைமையிலான இந்த ஆணையம் 2017 அக்டோபர் 11 முதல் செயல்பாட்டுக்கு வந்தது. இதர பிற்படுத்தப்பட்ட வகுப்பினரின் துணை வகைமைகளைக் கொண்டுள்ள அனைத்து மாநிலங்கள், யூனியன் பிரதேசங்கள், மாநில பிற்படுத்தப்பட்டோர் நல ஆணையங்கள் ஆகியவற்றுடன் இது ஆலோசனை நடத்தியுள்ளது. இதர பிற்படுத்தப்பட்ட வகுப்பினருக்கான தற்போதைய மத்திய பட்டியலில் காணப்படும் திரும்ப இடம் பெறுதல், தெளிவின்மை, குறைபாடுகள், எழுத்து அல்லது படியெடுத்தலில் தவறுகள் போன்றவற்றை சரி செய்ய வேண்டிய அவசியம் இருப்பதால் தனது அறிக்கையை சமர்ப்பிக்க மேலும் கால அவகாசம் தேவை என ஆணையம் கருதியது. எனவே தனது பதவிக்காலத்தை 6 மாதத்திற்கு நீடிக்கவும், தற்போதுள்ள விசாரணை வரம்பை கூடுதலாக்கவும் கோரியது.
பிரதமர் அலுவலகம்
ரஷ்ய அதிபருடனான இருதரப்பு சந்திப்பின் போது பிரதமர் திரு நரேந்திர மோடி ஆற்றிய தொடக்க உரை
மேதகு அதிபர் அவர்களே,
தங்களை மீண்டும் ஒருமுறை சந்திக்கும் வாய்ப்பும், பல தலைப்புகளில் விவாதிக்கும் வாய்ப்பும் கிடைதத்துள்ளது. கடந்த ஆண்டு டிசம்பரில் உங்களது பயணத்தின் போது, நாம் பல விஷயங்கள் பற்றி விவாதித்தோம், அதற்குப் பிறகும், நீங்கள் சொன்னது போல், நாம் ஒரு முறை தொலைபேசியில் விவாதித்தோம், மேலும் உலக விவகாரங்கள், இந்தியாவிற்கும் ரஷ்யாவிற்கும் இடையிலான இருதரப்பு உறவுகள் தொடர்பான பிரச்சினைகள் குறித்து விரிவாக விவாதித்தோம். இன்று நாம் மீண்டும் ஒருமுறை சந்திக்கின்றோம், இன்று உலகமும் குறிப்பாக வளரும் நாடுகளும் எதிர்கொள்ளும் மிகப்பெரிய கவலைகள் உணவுப் பாதுகாப்பு, எரிபொருள் பாதுகாப்பு மற்றும் உரங்கள்; நாம் ஏதாவது ஒரு வழியைக் கண்டுபிடிக்க வேண்டும், அதற்கு நீங்களும் பங்களிக்க வேண்டும்.
மேதகு அதிபர் அவர்களே,
உங்களுக்கும் உக்ரைனுக்கும் நான் நன்றி தெரிவிக்க விரும்புகிறேன், ஏனென்றால் ஆரம்ப நாட்களில் ஆயிரக்கணக்கான மாணவர்கள் உக்ரைனில் சிக்கியபோது, நெருக்கடியின் போது, உங்கள் உதவியுடனும், உக்ரைனின் உதவியுடனும், நாங்கள் எங்கள் மாணவர்களை பாதுகாப்பாக வெளியேற்ற முடிந்தது. அவர்கள் தங்கள் வீடுகளுக்குச் சென்றதற்காக இரு நாடுகளுக்கும் நான் நன்றியுள்ளவனாக இருக்கிறேன்.
இன்றைய காலம் போர்க்காலம் அல்ல என்பதை நான் அறிவேன், ஜனநாயகம், இராஜதந்திரம், உரையாடல் போன்றவை உலகைத் தொடும் விஷயங்கள் என்று நாம் பலமுறை தொலைபேசியில் பேசியுள்ளோம். இனிவரும் நாட்களில் நாம் எவ்வாறு அமைதிப் பாதையில் முன்னேறுவது என்பது பற்றி கலந்துரையாடுவதற்கு இன்று ஒரு சந்தர்ப்பம் கிடைத்துள்ளது. உங்கள் எண்ணத்தைப் புரிந்துகொள்ள எனக்கும் ஒரு வாய்ப்பு கிடைத்துள்ளது.
மேதகு அதிபர் அவர்களே, இந்தியாவிற்கும் ரஷ்யாவிற்கும் இடையிலான உறவு பன்மடங்கு விரிவடைந்துள்ளது. இந்த உறவை நாங்கள் மதிக்கிறோம், ஏனென்றால் கடந்த பல தசாப்தங்களாக ஒவ்வொரு நொடியும் ஒருவருக்கொருவர் நண்பர்களாக இருந்தோம், மேலும் இந்தியாவுடனான ரஷ்யாவின் உறவு எப்படி இருந்தது, ரஷ்யாவுடனான இந்தியாவின் உறவு எப்படி இருந்தது என்பதை உலகம் முழுவதும் அறியும். அது பிரிக்க முடியாத நட்பு என்று தெரியும். தனிப்பட்ட முறையில் பேசினால், நம் இருவரின் பயணம் ஒரே நேரத்தில் தொடங்கியது. 2001ஆம் ஆண்டு நீங்கள் அரசுத் தலைவராகப் பணிபுரிந்து, மாநில அரசுத் தலைவராகப் பணிபுரியத் தொடங்கியபோது உங்களை முதன்முதலில் சந்தித்தேன். இன்றுடன் 22 வருடங்கள் ஆகின்றன, நமது நட்பு தொடர்ந்து வளர்ந்து வருகிறது, இந்த பிராந்தியத்தின் முன்னேற்றத்திற்காக, மக்களின் நல்வாழ்வுக்காக நாங்கள் தொடர்ந்து இணைந்து பணியாற்றி வருகிறோம். இன்று, எஸ்சிஓ உச்சி மாநாட்டில், இந்தியாவுக்காக நீங்கள் வெளிப்படுத்திய அனைத்து உணர்வுகளுக்கும் நான் உங்களுக்கு மிகவும் நன்றியுள்ளவனாக இருக்கிறேன்.
இன்றைய இருதரப்பு சந்திப்புகளும், இன்றைய பேச்சு வார்த்தைகளும் வரவிருக்கும் நாட்களில் நமது உறவுகளை மேலும் ஆழப்படுத்தும், மேலும் உலகின் நம்பிக்கைகள் மற்றும் எதிர்பார்ப்புகளை நிறைவேற்ற உதவும் என்று நான் நம்புகிறேன். இன்று நேரத்தை ஒதுக்கியதற்காக நான் மீண்டும் ஒருமுறை உங்களுக்கு மிகவும் நன்றியுள்ளவனாக இருக்கிறேன்.
பொறுப்பு துறப்பு - இது பிரதமர் உரையின் தோராயமான மொழிபெயர்ப்பு. அசல் உரை இந்தியில் வழங்கப்பட்டது.
பிரதமர் அலுவலகம்
ஹோலிப் பண்டிகையையொட்டி மக்களுக்குப் பிரதமர் வாழ்த்து தெரிவித்துள்ளார்
ஹோலிப் பண்டிகையையொட்டி மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டர் செய்தியில் பிரதமர் கூறியிருப்பதாவது ;
"உங்கள் அனைவருக்கும் இனிய ஹோலி வாழ்த்துக்கள். பரஸ்பர அன்பு, பாசம் மற்றும் சகோதரத்துவத்தின் அடையாளமான இந்த வண்ணங்களின் திருவிழா உங்கள் வாழ்க்கையில் மகிழ்ச்சியின் ஒவ்வொரு நிறத்தையும் கொண்டு வரட்டும்."
குறு சிறு மற்றும் நடுத்தர தொழில் துறை அமைச்சகம்
தென்னை நார் பற்றிய ஆராய்ச்சி மற்றும் மேம்பாட்டுப் பணிகளில் உதவ, கயிறு வாரியம் சென்னை இந்தியத் தொழில் நுட்பக் கழகத்தினை இணைத்துக்கொண்டுள்ளது.
"தென்னை நாரைத் தனியாகவோ அல்லது இதர இயற்க்கை நார்களுடன் இணைத்தோ பயன்படுத்துவதற்கான மீச்சிறப்பு மையம் " அமைப்பதற்கு கயிறு வாரியம் சென்னை இந்தியத் தொழில் நுட்பக் கழகத்துடன் புரிந்துணர்வு ஒப்பந்தம் ஒன்றைச் செய்துகொண்டுள்ளது. மத்திய அமைச்சர் திரு. நிதின் கட்கரி கேட்டுக்கொண்டதற்கு இணங்க, தென்னை நார் புவி-ஜவுளி  குறித்து கயிறு வாரியமும் இதர அமைப்புகளும் மேற்கொண்ட ஆய்வுகளை, சென்னை இந்தியத்
(தொழில் நுட்பக் கழகம் மதிப்பீடு செய்து, சிஜிடி பொருட்களை சரிவுகள்
/நீர்நிலைக் கரைகள், ஆற்றங்கரைகள் ஆகியவற்றில் மண் சரிவுகளைத்
தடுக்கவும், சுரங்க மண் குவியல் சரிவுகளைச் நிலைப்படுத்தவும்
வெற்றிகரமாகப் பயன்படுத்தலாம் எனப் பரிந்துரை செய்தது. குறைந்த கொள்ளளவு ஊரகச் சாலைகளில் உறுதிப்படுத்தும் பொருளாகவும் சிஜிடி-ஐப் பயன்படுத்தலாம்
என்றும் பரிந்துரை செய்தது.
இந்த மீச்சிறப்பு மையத்தை உருவாக்கி நடத்த கயிறு வாரியம்
தொடக்கத்தில் இரண்டாண்டு காலத்திற்கு ரூ.5 கோடி நிதி உதவியை வழங்கும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
எனது வாழ்க்கை, எனது தூய்மை நகர இயக்கம்
உலக சுற்றுச்சூழல் தினத்தையொட்டி வீட்டுவசதி மற்றும் நகர்ப்புற விவகாரங்கள் அமைச்சகம் சுற்றுச்சூழல், வனம் மற்றும் காலநிலை மாற்ற அமைச்சகத்துடன் இணைந்து 2023 மே 15 ஆம் தேதி, 3 வார கால இயக்கத்தைத் தொடங்கியது. எனது வாழ்க்கை, எனது தூய்மை நகர இயக்கம்  என்ற இந்த இயக்கம் உலக சுற்றுச்சூழல் தினமான 2023 ஜூன் 5அன்று நிறைவடைந்தது. குப்பைகளை குறைத்தல், மறுபயன்பாடு, மறுசுழற்சி  மையங்களை அமைக்க நகர்ப்புற உள்ளாட்சி அமைப்புகளுக்கு  அதிகாரம் அளிப்பதில் இந்த இயக்கம் கவனம் செலுத்தியது. பயன்படுத்தப்படாத அல்லது பயன்படுத்தப்பட்ட பிளாஸ்டிக் பொருட்கள், ஆடைகள், காலணிகள், புத்தகங்கள் மற்றும் பொம்மைகளை சேகரிப்பது குறித்து இந்த இயக்கத்தில் கவனம் செலுத்தப்பட்டது. குறைத்தல், மறுபயன்பாடு, மறுசுழற்சி  மையங்களின் மாநில வாரியான விவரங்களை http://sbmurban.org/rrr-centers என்ற தளத்தில் காணலாம்.
எனது வாழ்க்கை, எனது தூய்மை நகரம் என்பது ஒரு திட்டம் அல்ல. இது நகர்ப்புறத் தூய்மை இந்தியா இயக்கத்தின் இரண்டாவது கட்டத்தின் கீழ் நகர்ப்புற உள்ளாட்சி அமைப்புகளால் செயல்படுத்தப்பட்ட மக்கள் தொடர்பு மற்றும் பொதுமக்கள் ஈடுபாட்டு இயக்கமாகும்.
சுற்றுச்சூழலுக்கேற்ற வாழ்க்கை முறை இயக்கம் பற்றிய விழிப்புணர்வை அதிகரிப்பதற்கும், கழிவுகளை குறைப்பதற்கும், வளப் பாதுகாப்பை ஊக்குவிப்பதற்கும், தங்கள் அன்றாட வாழ்க்கையில் 'குறைத்தல், மறுபயன்பாடு, மறுசுழற்சி'  நடைமுறைகளை பின்பற்றுவதற்கும், மக்கள் மத்தியில் மாற்றத்தை ஊக்குவிப்பதே இந்த இயக்கத்தின் நோக்கமாகும்.
மக்கள் மத்தியில் விழிப்புணர்வை ஏற்படுத்துவதற்காக, வீடு வீடாக விழிப்புணர்வு பிரச்சார இயக்கங்கள், சமூக ஊடகப் பிரச்சாரங்கள் போன்ற நடவடிக்கைகள் மேற்கொள்ளப்பட்டன. நகர்ப்புற உள்ளாட்சி அமைப்புகளுக்கான பிரச்சார வழிகாட்டுதல்களையும் நகர்ப்புற வளர்ச்சி அமைச்சகம் வெளியிட்டது, அவற்றை http://sbmurban.org/storage/app/media/ Meri-LiFE-Mera-Swachh-Shehar-SOP-for-States-and-Cities-12th-May-2023.pdf என்ற இணையதளத்தில் பார்க்கலாம்.
இத்தகவலை மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் திரு கௌஷல் கிஷோர் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுரங்கங்கள் அமைச்சகம்
நால்கோ-வின் லாபம் இந்த நிதி ஆண்டின் மூன்றாவது காலாண்டில் 61 சதவீதம் அதிகரித்துள்ளது
மத்திய சுரங்க அமைச்சகத்தின் கீழ் செயல்படும் நவரத்னா மத்திய பொதுத் துறை நிறுவனமான நேஷனல் அலுமினியம் கம்பெனி லிமிடெட் , டிசம்பர் 2022 உடன் முடிவடைந்த 3-வது காலாண்டிற்கான நிதி முடிவுகளை அறிவித்துள்ளது. புவனேஸ்வரில் நடைபெற்ற வாரியக் கூட்டத்தில் 2022-23-ம் நிதி ஆண்டின் 3வது காலாண்டிற்கான மதிப்பாய்வு செய்யப்பட்ட நிதி முடிவுகள் வெளியிடப்பட்டன. அதன்படி இந்த நிதியாண்டின் மூன்றாவது காலாண்டில் நால்கோவின் நிகர லாபம் 274 கோடி ரூபாய் என்ற அளவை எட்டியுள்ளது. முந்தைய காலாண்டில் இது 170 கோடி ரூபாயாக இருந்த நிலையில் இது 61 சதவீதம் அதிகமாகும்.
3-வது காலாண்டில் நிகர விற்பனை விற்றுமுதல் ரூ. 3290 கோடி ரூபாயாக இருந்தது. இந்தக் காலாண்டில் அலுமினியத்தின் குறைந்த விற்பனை அளவு, அதிக உள்ளீட்டுச் செலவுகள், உலகளாவிய சவாலான வணிக சூழ்நிலை மற்றும் ஏற்ற இறக்கம் ஆகியவை லாப வரம்பை சற்று பாதித்து. இருப்பினும் இந்நிறுவனம் அனைத்து துறைகளிலும் உற்பத்தியைப் பொறுத்தவரை வலுவான வளர்ச்சியைப் பதிவு செய்துள்ளது.
நால்கோ-வின் செயல்பாட்டுத் திறனும் குழுப் பணியும் சரிவுக் காலத்தைக் கடப்பதில் முக்கியப் பங்காற்றியது. உலக அளவில் அலுமினியம் விலையை உறுதிப்படுத்துவது மற்றும் அதிக உற்பத்தி அளவுகள், நிச்சயமாக வரும் காலாண்டுகளில் லாப வரம்பை மேலும் அதிகரிக்கும். இந்த நிதி ஆண்டின் நான்காவது காலாண்டு முடிவுகள் ஒட்டுமொத்த 2022-23 நிதி ஆண்டின் முழு முடிவுகளில் குறிப்பிடத்தக்க பங்களிப்பை வழங்கும் என்று நால்கோ-வின் தலைவர் மற்றும் மேலாண்மை இயக்குநர் திரு ஸ்ரீதர் பத்ரா கூறினார்.
ரெயில்வே அமைச்சகம்
இந்திய ரயில்வேக்கு அன்னிய நேரடி முதலீட்டு வரத்து
ரயில்வேத் துறையில் 2014 ஏப்ரல் முதல் 2017 டிசம்பர் வரையிலான காலத்தில் அன்னிய நேரடி முதலீட்டு பங்கு வரத்து அமெரிக்க டாலர் 389.83 மில்லியன் ஆகும். ஆண்டுவாரியான இந்த முதலீட்டு வரத்து விவரம் வருமாறு:
வருடம் தொகை

- 2014-15 129.73
- 2015-16 73.99
- 2016-17 87.57
- 2017-18 98.54

இந்த அன்னிய நேரடி முதலீட்டுத் தொகைகள் ரயில்பெட்டிகள், சரக்குப் பெட்டிகள் மற்றும் அதன் பாகங்கள் உற்பத்திக்கும், சிக்னல் கருவிகள், டீசல் மற்றும் மின்சார எஞ்ஜின்கள் மற்றும் எஞ்ஜின் பாகங்கள் உற்பத்தி செய்வதற்கும் பயன்படுத்தப்படுகின்றன.
மாநிலங்களவையில் கேள்விக்கு எழுத்து மூலம் அளித்த பதிலில் இத்தகவல் தெரிவிக்கப்பட்டுள்ளது.
மேலும் தகவல்களுக்கு www.pib.nic.in என்ற வலைதளத்தைப் பார்க்கவும்.
===========
(Visitor Counter : 119
சுகாதாரம் மற்றும் குடும்ப நலத்துறை அமைச்சகம்
‘’தற்சார்பு இந்தியா’’ வுடன் இந்தியா பீடுநடை
ஒரே மாதத்தில் மட்டும் 23 லட்சம் பிபிஇ உபகரணங்களை ஏற்றுமதி செய்து உலக நிலையில் முக்கிய இடம் பிடித்தது
மாநிலங்கள்/யூனியன் பிரதேசங்களுக்கு 1.28 கோடிக்கும் அதிகமான பிபிஇ-க்களை மத்திய அரசு வழங்கியுள்ளது
பெருந்தொற்று பரவ ஆரம்பித்த போது, என்95 முகக்கவசங்கள், தனிநபர் பாதுகாப்பு உபகரணமான பிபிஇ–க்கள், வென்டிலேட்டர்கள் உள்ளிட்ட அனைத்து விதமான மருத்துவ உபகரணங்களுக்கும் உலக அளவில் பற்றாக்குறை நிலவியது. இதில் பல உபகரணங்களுக்குத் தேவையான மூலப்பொருள்களை வெளிநாடுகளிலிருந்து கொள்முதல் செய்ய வேண்டியிருந்ததால், அவை உள்நாட்டில் தயாரிக்கப்படவில்லை. உலகம் முழுவதும் தொற்று வேகமாகப் பரவியதால், அந்நியச் சந்தைகளில் இவற்றுக்கு கடும் தட்டுப்பாடு நிலவியது.
மருத்துவ உபகரணங்களின் தேவை காரணமாக, அவற்றை உள்நாட்டுச் சந்தையில் உற்பத்தி செய்ய வேண்டிய அவசியத்தை, தொற்று ஒரு வாய்ப்பாக மாற்றியது. மத்திய சுகாதாரம் மற்றும் குடும்ப நல அமைச்சகம், ஜவுளி அமைச்சகம், பார்மசூட்டிகல்ஸ் அமைச்சகம், தொழில்மேம்பாடு மற்றும் உள்நாட்டு வர்த்தகத்துறை, பாதுகாப்பு ஆராய்ச்சி மற்றும் மேம்பாட்டு அமைப்பான டிஆர்டிஓ மற்றும் இதர அமைப்புகளின் ஒருங்கிணைந்த முயற்சி காரணமாக, இந்தியா தனது உற்பத்தித் திறனை அதிகரித்தது.
உள்நாட்டு உற்பத்தித் திறனை வலுப்படுத்துவது, உள்நாட்டில் பிபிஇ-க்களின் தேவையைப் பூர்த்தி செய்தது ஆகியவற்றைக் கருத்தில் கொண்டு, அந்நிய வர்த்தகத் தலைமை இயக்குநர் திருத்திய அறிவிக்கையை  2020 ஜூலையில் வெளியிட்டு பிபிஇ ஏற்றுமதிக்கு அனுமதி அளித்தது. இந்தத் தளர்வு காரணமாக, ஜூலை மாதத்திலேயே, இந்தியா ஐந்து நாடுகளுக்கு 23 லட்சம் பிபிஇ உபகரணங்களை ஏற்றுமதி செய்தது. அமெரிக்கா, இங்கிலாந்து, ஐக்கிய அரபு அமீரகம், செனகல், சுலோவேனியா ஆகியவை இந்த ஐந்து நாடுகளாகும். இதன் மூலம், பிபிஇ ஏற்றுமதி சந்தையில் இந்தியா முக்கிய இடத்தைப் பிடித்துள்ளது.
“மேக் இன் இந்தியா’’ எழுச்சி தற்சார்பு இந்தியா இயக்கத்தில் சேர்ந்ததன் காரணமாக, பிபிஇ-க்கள் உள்பட மருத்துவ உபகரணங்கள் தயாரிப்பில் தன்னிறைவையும், விரிதிறனையும் வழங்கியுள்ளது. மத்தியஅரசு, மாநிலங்கள்/யூனியன் பிரதேசங்களுக்கு பிபிஇ-க்கள், என்95 முகக்கவசங்கள், வென்டிலேட்டர்கள் உள்ளிட்டவற்றை வழங்கிய நிலையில், மாநிலங்களும் அவற்றை நேரடியாக கொள்முதல் செய்தன. 2020 மார்ச் முதல் ஆகஸ்ட் மாதம் வரை, மாநிலங்கள் உள்நாட்டில் உற்பத்தி செய்யப்பட்ட 1.40 கோடி பிபிஇ-க்களை தங்கள் பட்ஜெட் நிதியிலிருந்து கொள்முதல் செய்துள்ளன. இதே காலகட்டத்தில், மத்திய அரசு 1.28 கோடி பிபிஇ-க்களை மாநிலங்கள்/யூனியன் பிரதேசங்கள்/மத்திய நிறுவனங்களுக்கு இலவசமாக வழங்கியுள்ளன.
பிரதமர் அலுவலகம்
கொடி நாளை முன்னிட்டு பிரதமர் பாதுகாப்புப் படையினருக்கு நன்றி தெரிவித்தார்
பிரதமர் திரு.நரேந்திர மோடி, கொடி நாளான இன்று பாதுகாப்புப் படையினருக்கு நன்றி தெரிவித்துள்ளார்.
அவர் பகிர்ந்துள்ள டுவிட்டர் பதிவில், “நமது பாதுகாப்புப் படையினருக்கும், அவர் தம் குடும்பத்தினருக்கும் நன்றி தெரிவிக்கும் நாளாக கொடி நாள் விளங்குகிறது. அவர்களின் வீரமிக்க பணியையும், சுயநலமற்ற தியாகத்தையும் எண்ணி இந்தியா பெருமிதம் கொள்கிறது.
நமது பாதுகாப்புப் படையினரின் நலனுக்காக உங்களின் பங்களிப்பை அளியுங்கள். இந்தச் செயல், நமது வீரமிக்க பாதுகாப்புப் படையினருக்கும், அவர்களது குடும்பத்தினருக்கும் உதவும்” என்று கூறியுள்ளார்.
கப்பல் போக்குவரத்து அமைச்சகம்
கடல்சார் தொழில்களின் கார்பன் உமிழ்வு
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த துறைமுகங்கள், கப்பல் மற்றும் நீர்வழிகள் அமைச்சர் திரு சர்பானந்த சோனோவால் கீழ்காணும் தகவல்களை வழங்கினார்.
கடல்சார்ந்த  பசுமை இல்ல வாயு உமிழ்வுகள் ஒட்டுமொத்த போக்குவரத்துத் துறையின் பசுமை இல்ல வாயு உமிழ்வுகளில் 1 சதவிகிதம் பங்களிக்கின்றன .
பல்வேறு முன்முயற்சிகள் மற்றும் திட்டங்கள் மூலம் எரிபொருள் சேமிப்பு திறனுள்ள, தூய்மையான போக்குவரத்து முறையை உருவாக்குவதன் மூலம் உமிழ்வைக் குறைக்க நடவடிக்கைகள் எடுக்கப்படுகின்றன:
பசுமைத் துறைமுக திட்டம்: முனைய வடிவமைப்பு, மேம்பாடு மற்றும் செயல்பாட்டில் நிலையான நடைமுறைகளை செயல்படுத்துதல்; சுற்றுச்சூழல் மேலாண்மை மற்றும் கண்காணிப்பு திட்டத்தை தயாரித்தல்; துறைமுக நீர் மற்றும் கழிவுநீர் வெளியேற்றம் மற்றும் கழிவுகளை ஒழுங்குபடுத்துதல்: தூய்மை இந்தியா முன்முயற்சிகள்: துறைமுகப் பகுதிகளைச் சுற்றியுள்ள பெரிய தோட்ட நடவடிக்கைகள் உள்ளிட்டவை இதில் அடங்கும்
துறைமுக நடவடிக்கைகளுக்குப் புதுப்பிக்கத்தக்க ஆற்றலைப் பயன்படுத்துதல்: சூரிய மின் நிலையம் நிறுவுதல், மேற்கூரை சூரிய சக்தி உபகரணங்கள், காற்றாலை, மிதக்கும் சூரிய ஆலை போன்றவை இதிட்டத்தின் கீழ் அடங்கும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1809522
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைத் தகவல்கள்
இந்தியாவுக்கு வருகை தரும் சர்வதேச பயணிகளுக்கான கொவிட்-19 வழிகாட்டு நெறிமுறைகளை மத்திய சுகாதாரம் மற்றும் குடும்பநல அமைச்சகம் எளிமைப்படுத்தியுள்ளது
கொவிட்-19-ன் தற்போதைய சூழ்நிலை மற்றும் உலகம் முழுவதும் கொவிட்-19 தடுப்பூசி செலுத்தியதைக் கருத்தில் கொண்டு சர்வதேச பயணிகளுக்கான கொவிட்-19 வழிகாட்டு நெறிமுறைகளை மத்திய சுகாதார அமைச்சகம் மேலும் எளிமைப்படுத்தியுள்ளது.
இந்தப் புதிய வழிகாட்டு நெறிமுறைகள் 2023, ஜூலை 20 முதல் அமலுக்கு வரும். அதன்படி, சர்வதேச பயணிகளில் 2 சதவீதம் பேருக்கு ஆர்,டி-பிசிஆர் பரிசோதனை நடத்துவது தற்போது கைவிடப்பட்டுள்ளது.
கொவிட்-19 தடுப்பு தொடர்பாக விமான நிறுவனங்களின் முன்னெச்சரிக்கை நடவடிக்கைகளை கடைப்பிடிக்க வேண்டும் என்று தெரிவிக்கப்பட்டுள்ளது.
புதிய வழிகாட்டு நெறிமுறைகள் மத்திய சுகாதாரம் மற்றும் குடும்பநலத்துறை அமைச்சகத்தின் அதிகாரப்பூர்வ இணையதளத்தில் வெளியிடப்பட்டுள்ளது.
கொவிட்-19 சூழ்நிலைக் குறித்து மத்திய சுகாதாரம் மற்றும் குடும்பநல அமைச்சகம் உன்னிப்பாக கவனித்து வருகிறது.
------
LK/IR/KPG/RR
(Visitor Counter : 85